จวงซุ่นหวงกุ้ยเฟย

จวงซุ่นหวงกุ้ยเฟย (29 พฤศจิกายน 1822 - 13 ธันวาคม 1866) ตระกูลอูหย่า เป็นพระสนมของจักรพรรดิเต้ากวง เธอมีอายุน้อยกว่าพระองค์ 40 ปี เธอเป็นพระอัยยิกาของจักรพรรดิกวังซวี่ และเป็นพระปัยยิกาของจักรพรรดิองค์สุดท้ายแห่งราชวงศ์ชิง จักรพรรดิผู่อี๋ ผ่านโอรสของเธอ ฉุนชินอ๋อง (อี้เซวียน)

 พระราชประวัติ 

 ภูมิหลังครอบครัว 
พระนามเดิมของจวงซุ่นหวงกุ้ยเฟยไม่ได้มีการบันทึกไว้ในประวัติศาสตร์

 พระบิดา: หลิงโช่ว (靈壽; 1788–1824) เคยดำรงตำแหน่งเจ้าหน้าที่ฝ่ายอักษรยศขั้นหก (筆帖式)
 ปู่: ไป่ลู่ (百祿)
 ย่า: ท่านหญิงโจว (周氏)
 พระมารดา: ท่านหญิงเวิง (翁氏)
 น้องชายคนเดียว: ซีหลิน (禧霖)

 รัชศกเต้ากวง 
จวงซุ่นหวงกุ้ยเฟยประสูติเมื่อวันที่ 16 เดือน 10 ตามปฏิทินจันทรคติ ซึ่งตรงกับวันที่ 29 พฤศจิกายน ค.ศ. 1822 ในรัชสมัยปีที่ 2 ของจักรพรรดิเต้ากวง

มีนาคม/เมษายน 1837: ท่านหญิงอูหย่าได้เข้าวังต้องห้ามและได้รับตำแหน่ง "หลินกุ้ยเหริน" จากจักรพรรดิเต้ากวง
3 ธันวาคม 1837: เธอถูกลดตำแหน่งเป็น "ซิ่วฉางไจ้"
31 สิงหาคม 1839: เธอได้รับการคืนตำแหน่ง "หลินกุ้ยเหริน" อีกครั้ง
16 ตุลาคม 1840: ให้กำเนิด ฉุนชินอ๋อง องค์ชายเจ็ดอี้เซฺวียน (奕譞)
พฤศจิกายน/ธันวาคม 1840: ท่านหญิงอูย่าได้รับการเลื่อนตำแหน่งเป็น "หลินผิน"
24 มีนาคม 1842: ให้ องค์หญิงเก้ากู้หลุนโซ่วจวง(壽莊固倫公主, 1842–1884)
มิถุนายน/กรกฎาคม 1842: ท่านหญิงอูย่าได้รับการเลื่อนตำแหน่งเป็น "หลินเฟย"
14 มีนาคม 1844: ให้กำเนิด จงตวนจวิ้นอ๋อง องค์ชายแปดอี้เหอ (奕詥)
15 พฤศจิกายน 1845: ให้กำเนิด ฝูจิ้งจวิ้นอ๋อง องค์ชายเก้าอี้ฮุ่ย(奕譓)
มกราคม/กุมภาพันธ์ 1847: เธอได้รับการเลื่อนตำแหน่งเป็น "หลินกุ้ยเฟย"

 รัชศกเสียนเฟิง 
เมื่อวันที่ 26 กุมภาพันธ์ ค.ศ. 1850 จักรพรรดิเต้ากวงสวรรคต และองค์ชายสี่ อี้จู้ ได้ขึ้นครองราชย์เป็น จักรพรรดิเสียนเฟิง ซึ่งพระองค์ได้พระราชทานตำแหน่งให้แก่ท่านหญิงอูย่าเป็น "หลินกุ้ยไท่เฟย"

 รัชศกถงจื้อ 
เมื่อวันที่ 22 สิงหาคม ค.ศ. 1861 จักรพรรดิเสียนเฟิงสวรรคต และพระโอรสองค์แรกของพระองค์ ไจ้ฉุน ได้ขึ้นครองราชย์เป็น จักรพรรดิถงจื้อ ในเดือนพฤศจิกายนหรือธันวาคม ค.ศ. 1861 จักรพรรดิถงจื้อได้ทรงสถาปนาท่านหญิงอูหย่าขึ้นเป็น "หลินหวงกุ้ยไท่เฟย"

ท่านหญิงอูหย่าถึงแก่กรรมเมื่อวันที่ 13 ธันวาคม ค.ศ. 1866 และได้รับพระราชทานพระนามหลังสิ้นพระชนม์ว่า "จวงซุ่นหวงกุ้ยเฟย" และในปี ค.ศ. 1867 พระศพของพระองค์ถูกนำไปฝังที่สุสานมู่ของ สุสานหลวงตะวันตกแห่งราชวงศ์ชิง

 รัชศกกวังซวี่ 
วันที่ 25 กุมภาพันธ์ ค.ศ. 1875 ไจ้เทียน ซึ่งเป็นโอรสคนที่สองขององค์ชายอี้เซฺวียน ได้รับการสถาปนาขึ้นเป็น จักรพรรดิกวังซวี่ เพื่อแสดงความกตัญญูต่อพระอัยยิกาของพระองค์ จักรพรรดิกวังซวี่ได้เพิ่มเครื่องสักการะที่หลุมฝังพระศพของท่านหญิงอูหย่า และจัดพิธีบูชาบรรพบุรุษให้แก่พระองค์มากขึ้น

 ฐานันดรศักดิ์ 

 รัชสมัยจักรพรรดิเต้ากวง (ครองราชย์ ค.ศ. 1820–1850): 
 ท่านหญิงอูหย่า (烏亞施 ; ตั้งแต่ 29 พฤศจิกายน 1822)
 หลินกุ้ยเหริน (琳貴人 ; มีนาคม/เมษายน 1837)
 ซิ่วฉางไจ้ (秀常在 ; 3 ธันวาคม 1837)
 หลินกุ้ยเหริน (琳貴人 ; 31 สิงหาคม 1839)
 หลินผิน (琳嬪 ; พฤศจิกายน/ธันวาคม 1840)
 หลินเฟย (琳妃 ; มิถุนายน/กรกฎาคม 1842)
 หลินกุ้ยเฟย (琳貴妃 ; มกราคม/กุมภาพันธ์ 1847)

 รัชสมัยจักรพรรดิเสียนเฟิง (ครองราชย์ ค.ศ. 1850-1861): 
 หลินกุ้ยไท่เฟย (琳貴太妃)

 รัชสมัยจักรพรรดิถงจื้อ (ครองราชย์ ค.ศ. 1861–1875): 
 หลินหวงกุ้ยไท่เฟย (琳太皇貴太妃 ; พฤศจิกายน/ธันวาคม 1861)
 จวงซุ่นหวงกุ้ยเฟย (莊順皇貴妃 ; ตำแหน่งหลังสิ้นพระชนม์, ธันวาคม 1866)

 พระราชบุตร 

 ในฐานะหลินกุ้ยเหริน (琳貴人): 

 อี้เซฺวียน (奕譞) (16 ตุลาคม 1840 – 1 มกราคม 1891): พระโอรสองค์ที่ 7 ของจักรพรรดิเต้ากวง ได้รับการแต่งตั้งเป็น ฉุนจวิ้นอ๋อง (醇郡王) ในปี 1850 และเลื่อนขึ้นเป็น ฉุนชินอ๋อง (醇親王) ในปี 1872 หลังสิ้นพระชนม์ได้รับพระนามว่า ฉุนเสียนชินหวัง (醇贤亲王)

 ในฐานะหลินผิน (琳嬪): 

 องค์หญิงเก้ากู้หลุนโซ่วจวง (壽莊固倫公主) (24 มีนาคม 1842 – 11 มีนาคม 1884): พระธิดาองค์ที่ 9 ของจักรพรรดิเต้ากวง ทรงอภิเษกสมรสกับ เต๋อฮุย (德徽 ; ถึงแก่กรรมปี 1859) จากตระกูลปั๋วหลัวเท่อ(博罗特) ในเดือนธันวาคม 1859 หรือมกราคม 1860

 ในฐานะหลินเฟย (琳妃): 
 อี้เหอ (奕詥) (14 มีนาคม 1844 – 17 ธันวาคม 1868): พระโอรสองค์ที่ 8 ของจักรพรรดิเต้ากวง ได้รับการแต่งตั้งเป็น จงจวิ้นอ๋อง (鍾郡王) ในปี 1850 หลังสิ้นพระชนม์ได้รับพระนามว่า จงตวนจวิ้นอ๋อง (鍾端郡王)
 อี้ฮุ่ย (奕譓) (15 พฤศจิกายน 1845 – 22 มีนาคม 1877): พระโอรสองค์ที่ 9 ของจักรพรรดิเต้ากวง ได้รับการแต่งตั้งเป็น ฝูจวิ้นอ๋อง (孚郡王) ในปี 1850 หลังสิ้นพระชนม์ได้รับพระนามว่า ฝูจิ้งจวิ้นอ๋อง (孚敬郡王)

 ในฐานะพระหลินกุ้ยเฟย (琳貴妃): 
 แท้งพระครรภ์ (1848)

 พระฉายาลักษณ์ 

 ในวัฒนธรรมสมัยนิยม 
นักแสดงปีที่ออกอากาศ (ค.ศ.)ชื่อเรื่องเฉินชวง2011ศึกจอมนางสะท้านแผ่นดิน

หมวดหมู่:บาทบริจาริกาในราชสำนักชิง